tartuNLP/wikipedia-smugri-20251201 huggingface dataset:
Törnävän kirkko

Törnävän kirkko sijaitsee Seinäjoella Törnävän kaupunginosassa.
Kirkko rakennettiin vuonna 1827, mutta se toimi alun perin Östermyran ruutitehtaan ruutimakasiinina. Kun makasiinin toiminta 1850-luvulla päättyi, seurakunta osti rakennuksen tarkoituksenaan kunnostaa se kirkoksi. Kirkko valmistui vuonna 1864 arkkitehti Carl Axel Setterbergin suunnitelmien mukaan. Rakennusmestarina työmaalla oli talollinen Herman Björkqvist vanhempi, joka oli myös kappeliseurakunnan ensimmäinen kirkkoväärti.
Kirkkoa on kunnostettu vuosina 1924 ja 1962.
Suorakaiteen muotoisen pitkäkirkon alttarin takana sijaitsee sakaristo. Päälaivan molemmin puolin on kaksi lyhyttä poikkisakaraa. Satulakattoisen runkohuoneen sisäkatteena on loiva taitekatto.
Kirkossa on Hans Heinrichin rakentamat 21 äänikertaiset ja kaksisormioiset mekaaniset urut vuodelta 1968. Kirkon alttaritauluna on Alexandra Frosterus-Såltinin maalaama "Jeesus Getsemanessa" vuodelta 1877.
Jouppi (Seinäjoki)

Jouppi on yksi Seinäjoen lähiöistä. Kaupunginosa sijaitsee noin kolmen kilometrin päässä kaupungin ydinkeskustasta ja kuuluu Läntiseen suuralueeseen, jonka Seinäjoki erottaa kantakaupungista. Joupissa on kerros-, rivi- ja omakotitaloja. 
Joupin kaupunginosa jakaantuu kahteen tilastoalueeseen: Jouppiin ja Kultavuoreen. Vuoden 2022 joulukuussa niiden yhteenlaskettu väkiluku oli 3 360, josta 2 280 asui Joupin tilastoalueella. 
Heti Joupin pohjoispuolella, kantatie 67:n ja Suupohjan radan takana avautuu Alajoen alava viljelymaisema, joka kuuluu Suomen valtakunnallisesti arvokkaisiin maisema-alueisiin.
Historia.
Seinäjoen varhaisin asutus on luultavasti lähtenyt liikkeelle täältä: joen varressa sijaitseva Joupin talo on varhaisin tunnettu (1546) asuintalo Seinäjoella.
1800-luvulla kaupanteko keskittyi Östermyraan, joka oli nuoren kunnan ydinkeskus. 1870-luvulla kaupanteon painopiste siirtyi Joupin, Jouppilan ja Nyykoolin seudulle.
Jouppiin rakennettiin 1990-luvulla runsaasti kaupallisia palveluita, esimerkiksi K-Citymarket. Myös vuonna 1987 perustetun suomalaisen autokaupan J. Rinta-Joupin pääkonttori sijaitsee edelleen Seinäjoen Joupin kaupunginosassa. Nykyisin J. Rinta-Joupilla on myös toinen karavaaneihin ja autohuoltoon keskittynyt toimipiste Herralankadulla.
Vuoden 2003 syksyllä Jouppi koki asukkaiden kasvun suuren osan uusien ja nykyisen SeAMK-opiskelijoiden muuttaessa asumaan kaupunginosaan, kun sen ja Jouppilan raja-alueelle valmistui Frami-teknologiakeskus, jossa sijaitsee Seinäjoen ammattikorkeakoulun tekniikan, kulttuurin ja liiketalouden yksiköt. Joupissa on myös alakoulu.
Jouppiin alettiin vuonna 2008 suunnitella suurta kauppakeskusta Lakeuden Ankkuria, jonka piti valmistua jouluksi 2016, mutta hanke viivästyi. Vuonna 2016 toinen pääkumppani YIT yllättäen vetäytyi hankkeesta, mutta uudeksi yhteistyökumppaniksi saatiin Toivo Sukarin Ideapark. Hankaluuksista huolimatta rakennustyöt alkoivat vuonna 2018 ja Ideapark Seinäjoki avattiin marraskuussa 2019.
Eläinpornografia

Eläinpornografia on pornografiaa, jossa kuvataan seksiä ihmisen ja eläimen välillä.
Eläinpornografia ja laki.
Suomessa eläinpornografian levitys, myynti ja vuokraus voi olla rangaistavissa rikoslain "sukupuolisiveellisyyttä loukkaavan kuvan levittämisenä". Eläinpornon hallussapito ei ole rikoksen tunnusmerkistön täyttävää toimintaa.
Kaleva (sanomalehti)

Kaleva on Oulussa ilmestyvä sitoutumaton sanomalehti. Toimittaja Juho Raappanan vuonna 1899 perustama "Kaleva" on nykyisin Suomen neljänneksi suurin seitsenpäiväinen sanomalehti.
"Kalevaa" julkaisee Kaleva Media Oy.
Historia.
Toimittaja Juho Raappana perusti Kalevan vuonna 1899.
Aiemmilta vuosilta näkyviä, pitkäaikaisia päätoimittajia ovat olleet sodanjälkeisenä aikana Valde Näsi ja Oulun kasvun vuosikymmeninä 1970-luvulta vuosituhannen vaihteeseen Teuvo Mällinen.
Vuonna 2008 silloisen Kaleva Kustannus Oy:n toimitusjohtaja oli Jukka Haapalainen ja sanomalehti "Kalevan" päätoimittaja Risto Uimonen. Uimonen jäi eläkkeelle vuodenvaihteessa 2009 ja uutena päätoimittajana aloitti maaliskuussa 2009 Markku Mantila. Mantilan siirtyessä valtioneuvoston viestintäjohtajaksi marraskuussa 2014 uudeksi päätoimittajaksi tuli Kyösti Karvonen, joka jäi eläkkeelle 2020. Hänen seuraajanaan toukokuussa 2020 aloitti Sanna Keskinen. Syyskuussa 2023 päätoimittajana aloitti Lapin Kansasta siirtynyt Antti Kokkonen.
Toiminta.
Kalevan toimitalo sijaitsee Oulussa Karjasillan kaupunginosassa Solistinkadulla. Syksyllä 2012 lehden paino ja postitus muuttivat Oulun Takalaanilaan osoitteeseen Graniittitie 6, jonne Kaleva sai uuden painotalon. Kaleva rakennutti uuden pääkonttorin Karjasillan kaupunginosaan heti Ympäristötalon viereen. Rakennuksen kustannusten arvioitiin nousevan noin yhdeksään miljoonaan euroon.
"Kaleva" alkoi ilmestyä tabloidikokoisena 14. helmikuuta 2015 alkaen.
Pohjois-Suomessa ilmestyvät "Lapin Kansa", "Lounais-Lappi" ja "Uusi Rovaniemi" siirtyivät Kalevan omistukseen huhtikuussa 2018.
Keväällä 2023 Kaleva ilmoitti, että lehden sunnuntainumero ei enää ilmesty painettuna, vaan ainoastaan digitaalisena näköislehtenä.
Linja.
"Journalisti"-lehden laskelmien mukaan vuosina 2023–2024 "Kaleva" oli ammattiyhdistysliikettä kohtaan vähemmän kriittinen kirjoituksissaan kuin "Helsingin Sanomat" tai "Iltalehti". Näistä muista lehdistä poiketen "Kaleva" ei löytänyt Orpon hallituksen työmarkkinatoimista paljoakaan kehuttavaa, mutta paljon syitä kritiikkiin. 
Päätoimittajat.
Kalevan päätoimittajat:
Ducati

Ducati on italialainen moottoripyörämerkki, jonka omistaa Volkswagen Groupiin kuuluva Audi. Vielä ensimmäisen maailmansodan jälkimainingeissa polkupyörän apumoottoreita valmistanut Ducati on kasvanut merkittäväksi moottoripyörävalmistajaksi.
Vuonna 1966 Ducati esitteli 250 cm³:n katukäyttöön suunnitellun Mach 1 -moottoripyörän. Vuonna 1970 saatettiin markkinoille Ducatin toinen merkittävä uutuus – 750 cm³:n V2-moottorilla varustettu 750 GT. Vuonna 1972 moottorista tehtiin uusi versio, joka sisälsi venttiilien pakko-ohjausjärjestelmän ("desmodromic valve design"). Uusi Desmo-moottori julkaistiin 750 SS -mallissa, joka ylsi 220 km/h huippunopeuteen ja jolla myös voitettiin Imola 200 -kilpailu.
Uuden Desmo-moottorin myötä Ducati erikoistui suuriin urheilullisiin moottoripyöriin. Niistä kuuluisimpia malleja ovat 851 SBK ja 916 SBK, joista edellisen sarjavalmistus alkoi vuonna 1987 ja jälkimmäisen vuonna 1995. Kumpaisellakin on saavutettu mitaleja lukuisissa Road Racing -kilpailuissa.
Kaikulaite

Kaikulaitteella lisätään ääneen keinotekoisesti kaikua. Kaiku tuotetaan lisäämällä sisään tuleva signaali kahdennettuna tai monistettuna lähtevään signaaliin pienellä viiveellä. Käsiteltävä signaali on linjatasoista eli (Line-in, Line-out) liittimiin sopivaa. Kaiussa on sisään- ja ulostulevan signaalin voimakkuuden säätimet sekä kaikuparametreille omat säätimet. 
Kaikulaitteessa sisään tulevasta äänisignaalista pyritään yleensä saamaan sopivilla mikrofoneilla varsin kaiuton, jotta sitä pystyttäisiin käsittelemään paremmin. 
Kaikulaitteet tulivat suosituiksi rautalankamusiikin tulon myötä 60-luvulla. Perinteisesti nauhakaiku oli suosittua rautalankamuusikoiden keskuudessa, jousikaiku taas surf-musiikissa. Digitaaliset kaikulaitteet ja ohjelmistot ovat nykyisin korvanneet perinteiset analogiset kaikulaitteet, vaikka viime vuosina perinteisten analogisten kaikulaitteiden arvostus on jälleen kasvanut niiden luonnollisempana pidetyn äänen vuoksi.
Erilaisia kaikulaitetyyppejä ovat mm. jousikaiku, nauhakaiku, kiekkokaiku ja digitaalinen kaiku.
Nykyään harvinaisempia analogisia kaikutyyppejä ovat fyysisesti paljon tilaa vievät levykaiku ja hallikaiku. Levykaiussa äänen muokkaamisesta vastaa tukevaan kehikkoon kireälle pingotettu suurikokoinen, yleensä noin 2 m × 1 m, suorakaiteenmuotoinen teräslevy. Hallikaiussa suljettuun tilaan asetetaan kaiutin ja mikrofoni, ja ääni ajetaan kaiuttimeen ja napataan takaisin mikrofonilla, jolloin itse tila toimii kaiun tuottajana.
Lähes kaikkia edellä mainittuja kaikutyyppejä pystytään mallintamaan digitaalisilla laitteilla.
Kompressori (audio)

Kompressori on laite tai tietokoneohjelma, jonka avulla voidaan pienentää äänisignaalin dynamiikkaa eli äänenvoimakkuuden vaihteluväliä signaalissa. Koska kompressori vaimentaa voimakkaimpia ääniä, vahvistetaan yleensä siitä tuleva signaali niin, että korkein äänenvoimakkuus pysyy samana. Näin saadaan koko raita kuulostamaan keskimäärin kovemmalta välttymällä kuitenkin signaalin yliohjaukselta. Tämä kompressoriin liittyvä vahvistus aiheuttaa myös hiljaisten äänten kohoamisen esiin niinä hetkinä, jolloin vaimennus (kompressio) ei ole toiminnassa.
Kompressori ei ole sama asia kuin tiedoston pienentämiseen tähtäävä tiedonpakkausohjelma: kompressointi ei ole sama asia kuin äänidatan pakkaus.
Toiminta.
Kun äänisignaalin voimakkuus ylittää kompressorissa määritetyn kynnysarvon (threshold), kompressori pienentää sitä. Vaimennuksen määrä riippuu kompressiosuhteesta (compression ratio) – esimerkiksi suhteella 3:1 äänenvoimakkuus pienenee kynnyksen ylittävältä osin kolmannekseen alkuperäisestä.
Kompressoreista löytyy myös usein toiminnan jyrkkyyden säädin (knee), joka säätelee sitä, kuinka pehmeästi signaali ylittää määritetyn kynnyksen. Jyrkässä muutoksessa (hard knee) ääni siis kompressoituu määritetyssä suhteessa välittömästi kynnyksen ylittämisen jälkeen, kun taas pehmeässä muutoksessa (soft knee) kompressiosuhde muuttuu portaattomasti 1:1:stä määritettyyn suhteeseen.
Limitteri.
Kompressorin äärimuoto on limitteri eli rajoitin, joka estää äänisignaalia ylittämästä asetettua rajaa. Kompressorista saadaan limitteri, kun sen suhde säädetään suureksi (äärimmillään ∞:1) ja sen toiminta-ajat asetetaan nopeiksi. Lisaksi laitteessa on joko make-up gain tai output-niminen säätö jolla voidaan kompensoida syötyä signaalia. Laitteesta löytyy myös attack- ja release-aikojen säätimet. Ajat vaihtelevat millisekunneista satoihin millisekunteihin. Liian lyhyet (alle 1 ms) attack-ajat aiheuttavat säröä äänessä. Releasen suhde attackiin kuuluisi olla ainakin nelinkertainen, väärin säädetty suhde aiheuttaa "pumppaavaa" efektiä äänessä. Joissakin tapauksissa se voi olla myös tarkoituksellista äärimmilleen vedettynä, kuten Eric Prydzin vuonna 2004 julkaistussa hittisinglessä "Call On Me" ja yleisesti french houseksi kutsutussa elektronisen musiikin alalajissa.
Yrityksen informatisointi

Yrityksen informatisointi tarkoittaa:
Yrityksen informatisointi ei tarkoita vain teknisiä ratkaisuja. Se on kokonaisvaltainen muutos, joka sisältää muun muassa vallan, ihmiset, roolit, teknologian, organisaation, koulutuksen, asiakkaat, kilpailijat, alihankkijat ja yrityksen liikeidean.
Merkittäviä yrityksen informatisointeja on esim:
Tiedonhallinta

Tiedonhallinta (engl. "Database Management") tarkoittaa tietojen järjestämistä tietokoneissa oleviin tietokantoihin tehokkaasti.
Tiedonhallinta (engl. "Knowledge Management"), josta useammin käytetään nimeä tietämyksenhallinta on menetelmäkokonaisuus, jolla pyritään ohjaamaan ja hallitsemaan yrityksen inhimillistä pääomaa ja aineetonta omaisuutta. 
Se on noussut viime vuosikymmeninä yhä useamman organisaation keskeiseksi taidoksi. Tiedonhallinnan merkitys on kasvanut tiedon yleisen merkityksen kasvaessa yhteiskunnissa, yrityksissä, hallinnossa ja sodankäynnissä.
Tiedonhallinnalla tarkoitetaan tiedon näkemistä yrityksissä esimerkiksi rahoitukseen verrattavana menestystekijänä ja johtamisen kohteena. Tietoa, yrityksen aineetonta pääomaa, on hallittava samalla tavalla kuin henkilöstöä tai rahoitusta, yhä tärkeämpänä osana yrityksen kokonaistoimintaa.
Tiedon käyttö mahdollistaa täsmätoiminnan, toiminnan vähemmillä resursseilla, joita korvaa suurempi määrä ja parempaa tietoa. Tieto on yhä merkittävämpi suhteellisen edun lähde kilpailijan omaavassa toiminnassa.
Rasmus (nimi)

Rasmus on miehen etunimi. Se on lyhentymä laajalti käytössä olevasta nimestä Erasmus, joka on peräisin kreikan sanasta "erasmios" ’rakastettu’.
Suomenkielisen kalenterissa Rasmuksen nimipäivä on 24. lokakuuta. Etunimi lisättiin kalenteriin vuonna 2000. Nimi on yleinen erityisesti Skandinavian maissa. Suomessa se oli vielä 1900-luvun puolivälissä vain muutamalla henkilöllä, mutta on myöhemmin yleistynyt. Vuoden 1950 alusta lokakuuhun 2025 mennessä se oli annettu 9 887 henkilölle.
Murphyn laki

Murphyn laki on Yhdysvaltain armeijan kapteeni Edward A. Murphyn mukaan nimetty periaate, jonka mukaan "”jos jonkin asian voi tehdä monella tavalla ja näistä tavoista yksi johtaa onnettomuuteen, ennen pitkää joku tekee asian sillä tavalla”". Lyhyemmässä ja ehkä tunnetummassa muodossa periaate kuuluu ”"jos jokin voi mennä pieleen, se menee pieleen"”. Murphy työskenteli sotilasinsinöörinä koelentoprojektien parissa ja huomasi tapahtuneista onnettomuuksista, että onnettomuudet estää parhaiten varmistamalla, ettei mikään voi mennä vikaan.
Laki sai alkunsa vuonna 1949 Edwardsin lentotukikohdassa Kaliforniassa, jossa USA:n ilmavoimat suoritti törmäyskokeita. Kapteeni Murphy oli suunnitteluinsinöörinä Wright Fieldin lentokonelaboratoriossa, kun erääseen mittariin tuli johdotusvirheen vuoksi häiriö. Tästä turhautuneena Murphy tokaisi: ”Jos sen suinkin voi tehdä väärin niin hän tekee”, tarkoittaen vastuullista teknikkoa. Pari viikkoa myöhemmin lehdistötilaisuudessa projektin päällikkö eversti J.P. Stapp ilmoitti kokeiden edistyneen, koska Murphyn lakiin uskottiin ja sen toteutumista pyrittiin välttämään. Lähikuukausina laki mainittiin useissa mainoksissa ja levisi nopeasti yleisön tietoisuuteen.
Miyamoto Musashi

Miyamoto Musashi (, 1584 – 19. toukokuuta 1645) oli samurai ja "rōnin". Hän kasvoi orpona samurain poikana, eli elämänsä kurinalaisesti ja kulki Samurain tietä. Hän tutustui myös muihin taitoihin kuten kalligrafiaan. Kirjansa mukaan hän painottaa, että samurain täytyy tutustua miekan lisäksi myös kaikkiin muihin taitoihin. Musashi arvosti rehellisyyttä, nöyryyttä ja kovaa työtä. Hän on myös voittanut kaksintaistelun bokkenilla.
Toiminta.
Musashi on japanilaisille ”kensei” eli miekkapyhimys. Musashi antoi "bushidon" seuraajille ohjeita, joista löytyy kehotus estetiikan harjoittamiseen ja myös teeseremonian periaatteita. Musashin ohjeena oli olla laiminlyömättä pikkuasioita ja olla tekemättä mitään turhaa. Hänestä tuli käsityön sekä taiteen mestari ja hänen tekemänsä maalaukset ovat Japanissa arvostettuja. Omien kirjoitustensa mukaan Musashi alkoi ymmärtää strategiaa ollessaan viidenkymmenen vuoden ikäinen. Viimeiset vuodet hän vietti erakkona luolassa, jossa hän kirjoitti kirjan "Go rin no sho". Kirjassa hän esittää monia pääperiaatteita, joiden avulla saavutetaan voitto vihollisesta. Tässä mielessä kirja on samankaltainen kuin esimerkiksi kiinalainen "Sodankäynnin taito". Miyamoto kuitenkin korostaa, että näitä sääntöjä voidaan soveltaa myös käytännön elämään, ei pelkästään taisteluun. Seuraavassa listassa on esitetty joitakin kirjan pääajatuksia:
Niten-miekkakoulukunnat.
Hyōhō niten ichi -ryū.
Hyōhō niten ichi -ryū -kenjutsu-koulu on Miyamoton kehittämä. Hän kutsui kirjassaan "Go rin no sho" koulukuntaansa nimellä "Niten ichi" (, ”kaksi taivasta yhdessä”) tai "Nitō ichi" (, ”kaksi miekkaa yhtenä”. Hyōhō niten ichi -ryūssa harjoitetaan pääasiassa daishō-miekkaparin kenjutsutekniikoita.
Tekniikat.
Nykyään harjoiteltavat kenjutsu-tekniikat sekä muut asetekniikat ("waza").
Fiktio.
Musashista on tehty 36 elokuvaa ja televisiosarja. Jo Musashin elinaikana hänestä oli olemassa sarjakuvan kaltaisia fiktiivisiä teoksia, joten faktaa ja fiktiota on varsin hankala erottaa toisistaan Musashin elämää käsitellessä. Eiji Yoshikawan romaani on vaikuttanut suuresti myöhempiin tulkintoihin
Stan Sakain tekemässä suositussa sarjakuvassa "Usagi Yojimbo" () seikkailee päähenkilönä miekkamestari-"ronin" "Miyamoto Usagi."
Brittiläinen heavy metal -yhtye Iron Maiden on tehnyt Musashista kertovan kappaleen ”Sun and Steel” vuonna 1983 julkaistulle "Piece of Mind" -albumilleen. 
Musashin elämästä on myös tehty mangasarja nimeltä Vagabond jonka julkaisu alettiin vuonna 2008 ja loppui 2010.
John Wilkes Booth

John Wilkes Booth (10. toukokuuta 1838 Bel Air, Maryland – 26. huhtikuuta 1865 Port Royal, Virginia) oli yhdysvaltalainen teatterinäyttelijä ja ihmisorjuuden kannattaja Yhdysvalloissa, joka salamurhasi presidentti Abraham Lincolnin 14. huhtikuuta 1865.
J. Wilkes Booth (kuten hänet teatteripiireissä tunnettiin) oli varsin tunnettu ja suosittu näyttelijä. Hän oli orjuuttamista puolustaneen Konfederaation kannattaja ja katkeroitui etelän hävittyä Yhdysvaltain sisällissodan, minkä tuloksena mustien yhdysvaltalaisten orjuutta alettiin järjestäytyneenä ihmiskaupan muotona purkaa. 9. marraskuuta 1863 presidentti Lincoln näki Boothin esityksen vieraillessaan Fordin teatterissa (istuen samalla paikalla, jolle hänet myöhemmin tapettiin).
Pitkänäperjantaina 14. huhtikuuta 1865 orjuuttamista vastustanut presidentti Lincoln oli Fordin teatterin aitiossa, kun Booth onnistui hiipimään sinne ja ampui presidenttiä päähän .44 kaliiperin Derringer-pistoolilla. Paetessaan paikalta Booth huusi ”Sic semper tyrannis”, suomennettuna ”Näin käy aina tyranneille”.
Booth pakeni paikalta loukaten jalkansa ja meni tohtori Samuel Muddin luo, joka paranteli sitä. Tohtori tuomittiin myöhemmin elinkautiseen vankeuteen, josta hänet vapautettiin melko nopeasti.
Booth pakeni maatilalla sijainneeseen tupakkalatoon, jossa hän kuoli yhteenotossa häntä jahdanneiden sotilaiden kanssa.
Myös Boothin veli Edwin Booth ja isä Junius Brutus Booth olivat näyttelijöitä.
Salaliittoteoria.
Salaliittoteoreetikkojen mukaan Garrettin farmin tupakkaladossa ei tapettukaan John Wilkes Boothia vaan kaksoisagentti James William Boyd. Hallitus teki kaikkensa peitelläkseen tapahtuman jäljet. Kirjassa "The Lincoln Conspiracy" () kerrotaan salamurhan yksityiskohdista, Boyd-kuviosta ja Boothin paosta suoalueelle.
Babylon 5

Babylon 5 on J. Michael Straczynskin luoma, tuottama ja suurelta osalta käsikirjoittama science fiction -televisiosarja. Sarjan pilottielokuva "The Gathering" esitettiin 22. helmikuuta 1993 (Suomessa nimellä "Kokoontuminen" 17. elokuuta 1997) ja varsinainen sarja 26. tammikuuta 1994 (Suomessa alkaen 24. elokuuta 1997). Suomessa sarjaa esitti Yle TV2.
Sarjaa tehtiin kaikkiaan viisi tuotantokautta, jotka sisälsivät yhteensä 110 jaksoa. Päätösjakso "Sleeping in Light" esitettiin Yhdysvalloissa 25. marraskuuta 1998 ( 18. maaliskuuta 2000).
"Babylon 5" käytti uraauurtavalla tavalla CGI-tehosteita televisiossa LightWave 3D -ohjelmalla. Tämä oli mahdollisesti ensimmäinen kerta koskaan, kun televisiosarjan visuaaliset tehosteet tehtiin kokonaan tietokoneella.
Toinen merkittävä osa sarjassa oli se, että sarjassa oli yksi tarina joka jatkui koko sarjan alusta loppuun asti kun taas useimmissa muissa aikansa tieteissarjoissa, kuten "Star Trekissä" jokainen jakso tavallisesti käsitti vain yhden tarinan ja seuraavassa jaksossa siirryttiin jo seuraavaan. Sarja on saanut useita palkintoja, esimerkiksi vuosina 1996 ja 1997 parhaan näytelmäteoksen Hugo-palkinnon sekä vuonna 1993 parhaan visuaalisten erikoistehosteiden ja vuonna 1994 parhaan maskeerauksen Emmy-palkinnon. Sarjasta tekee poikkeuksellisen myös se, että sarjan luonut J. Michael Straczynski käsikirjoitti 18 jaksoa lukuunottamatta kaikki jaksot itse. Myös budjetti oli kilpailija nähden vaatimaton.
Tarina.
Sarja kertoo avaruusasema Babylon 5:stä, joka on ihmisten ja minbarien välisen sodan jälkeen rakennettu rauhanomaiseksi kohtaamis- ja kauppapaikaksi. Sitä edeltävät avaruusasemat Babylon 1, 2 ja 3 sabotoitiin rakentamisen aikana. Suurin asema, Babylon 4 katosi hieman ennen käyttöön ottoaan.
Sarjan keskeisiä teemoja:
Ajallisesti sarjan tarina jakautuu viidelle vuodelle (vuosiin 2258–2262), joista kukin tuotantokausi kattaa yhden vuoden. Keskeisenä tarinana sarjassa on toinen Varjosota, jossa pääosapuolina ovat Vorlonit ja Varjot, kaksi vanhaa lajia, jotka pyrkivät ohjaamaan nuorempien lajien kehitystä omien näkemyksiensä mukaisesti. Vorlonit edustavat järjestystä kannustaen lajeja keskinäiseen yhteistyöhön. Varjot puolestaan uskovat kehityksen tulevan keskinäisestä kamppailusta, kaaoksesta, josta voittajat selviytyvät entistä vahvempina.
Aseman sijainti ja tähti tosimaailmassa.
Kehystarinan mukaan avaruusasema kiertää Epsilon Eridanin kolmatta planeettaa. Reaalimaailmassa tähdellä nykyään tiedetään olevan planeettajärjestelmä. Tähti on nuori, noin miljardin vuoden ikäinen, joten sen ympäristö ei ole turvallinen vielä sarjan kuvaamana 2250-luvullakaan.
Tärkeimmät roolit.
Ihmiset
Minbarit
Centaurit
Narnit
Vorlonit
Elokuvat.
Sarjaa tukemaan on tehty seitsemän televisioelokuvaa, jotka sijoittuvat televisiosarjan kronologiaan ja sisältävät osittain samoja päähenkilöitä kuin televisiosarjakin.
"Babylon 5:n" jälkeen tuotettiin 13-osainen spin-off-sarja "Crusade".
Piratismi

Piratismi voi tarkoittaa seuraavia asioita:
Marcha Real

”Marcha Real” () on Espanjan kansallislaulu. 
”Marcha Real” on yksi Euroopan vanhimmista kansallislauluista. Laulun alkuperä on tuntematon, sen nuotit löytyvät muun muassa Manuel Espinosan kirjoittamasta dokumentista vuodelta 1761 nimellä ”Marcha Granadera”. Historian kuluessa monet ovat sanoittaneet sävelmää, mutta nykyisin mikään sanoitus ei ole virallinen eikä hymniä nykyisin virallisesti lauleta.
Useista yrityksistä huolimatta Francon ajan jälkeiset yritykset sanoittaa kansallislaulu uudelleen eivät ole johtaneet mihinkään. Yleisesti ottaen sanoituksia on pidetty vasemmistopiireissä liiaksi Francon aikoja muistuttavana kun taas eri autonomisilla alueilla (kuten Baskimaassa ja Kataloniassa) ei pidetä mahdollisista nationalistisista sanoista. Ehdotettuja sanoituksia on myös käännetty muille Espanjassa puhuttaville kielille.
Espanjan monarkian lakkauttamisen jälkeen kansallislauluna oli tasavaltalaisten "Himno de Riego". Espanjan sisällissodan päätyttyä vuonna 1942 Marcha Real palautettiin maan kansallislauluksi Francisco Francon määräyksellä. Australian Davis Cupissa 2003 sattui diplomaattinen kömmähdys, kun kilpailun järjestäjät laittoivat erehdyksessä soimaan ”Himno de Riegon”, joka on nyky-Espanjassa monarkiaa vastustavien ja tasavaltalaisuutta kannattavien symboli.
Käytössä olleita sanoituksia.
Kuningas Alfonso XIII:n aikana laulusta käytettiin Eduardo Marquinan sanoitusta:
Diktaattori Francon aikana sanoituksena käytettiin José Maria Pemánin sanoitusta:
Mustesuihkutulostin

Mustesuihkutulostin on tulostin tai painokone, jossa jälki muodostetaan mustepisaroita ruiskuttamalla. Mustesuihkutulostus on nykyisin yleisimmin käytetty valokuvien vedostusmenetelmä. Edullisia vesiliukoisia värejä käyttävät tulostimet ovat laajalle levinneitä kotikäytössä. Säilyviä pigmenttivärejä käyttävillä tulostimilla saadaan korkealaatuisille papereille aikaan arkistokelpoisia taidevedoksia, pigmenttimustevedoksia. 
Mustesuihkutulostustekniikka muotoutui 1900-luvun aikana. 1970-luvun jälkipuoliskolla Canon, Epson ja Hewlett-Packard alkoivat valmistaa ensimmäisiä digitaalisten kuvien tulostamiseen suunniteltuja mustesuihkutulostimia. 1980-luvulla mustesuihkutulostinten fyysinen koko alkoi pienentyä ja laitteilla ryhdyttiin korvaamaan vanhentuvia matriisitulostimia teollisuus- ja yrityskäytössä. Kodeissa mustesuihkutulostimet alkoivat yleistyä vasta 1980-luvun lopulla HP DeskJet -tulostimen ja muiden sitä seuranneiden kotikäyttöön valmistettujen tulostinten myötä.
Tyypillinen toimistotulostin tulostaa maksimissaan A4-paperikoolle. Erityiset suurkuvatulostimet tulostavat jopa 500 cm leveydellä. Ammattikäyttöön tarkoitetuissa suurkuvatulostimissa käytettävät liuotinpohjaiset värit kestävät myös ulkokäyttöä.
Tekniikka.
Mustesuihkutulostimen pääosat oheisen kuvan mukaan ovat:
Mustesuihkutulostustekniikat eroavat sen mukaan, miten muste säiliöstä puristetaan suuttimen kautta paperille. Tämän mukaan nimettyjä tulostustekniikoita ovat lämpö- ja pietsosähkömustesuihkutulostus.
Lämpömustesuihkutulostus.
Useimmat mustesuihkukirjoittimet käyttävät lämpömenetelmää, jossa säiliössä olevaa mustetta lämmitetään siten, että syntyy kuplia. Lämmetessään laajenevat kuplat puristuvat paineen kasvettua tarpeeksi suuttimien kautta paperin, kalvon tai muun tulostusmateriaalin pintaan. Tulostusmateriaalin pinnassa ne jäähtyvät ja kutistuvat. 
Lämpömenetelmän käyttö asettaa musteille tiettyjä rajoituksia. Musteen on oltava lämmönkestävää, koska koko prosessi perustuu kuumennukseen. Aikaa kuluu myös hieman "hukkaan", koska lämmityksen takia aikaa kuluu myös jäähdytykseen.
Pietsosähkömustetulostus.
Pietsosähkötekniikassa mustesäiliön takana on pietsosähköinen kide, joka värähtelee, kun siihen johdetaan sähkövirtaa. Kun pisteen halutaan tulostuvan, johdetaan pietsokiteeseen sähkövirta, jolloin se muuttaa muotoaan ja pakottaa mustepisaran ulos suuttimesta. 
Menetelmällä on monia hyviä puolia. Mustepisaran kokoa ja muotoa voidaan hallita paremmin ja aikaa säästyy, kun mustetta ei joka kierroksen jälkeen tarvitse erikseen kuumentaa ja jäähdyttää. Musteen kehittelyssä voidaan keskittyä enemmän sen imeytymisominaisuuksien kuin lämmönsietokyvyn kehittämiseen, ja tämä sallii enemmän vapautta kehitellä musteiden kemiallisia ominaisuuksia.
Matroska

Matroska on avoimen lähdekoodin säiliömuoto, joka on kehitetty yleiskäyttöiseksi kääreeksi erilaisia ääni-, video-, ja tekstitysvirtoja varten. Teknisesti se on kehittynein multimediasäiliöistä. Kyseessä siis ei ole videonpakkausmenetelmä kuten esimerkiksi H.264. Nimensä Matroska on saanut venäläisen maatuska-nuken mukaan. 2010 Google ilmoitti, että WebM tulee perustumaan Matroska-profiiliin.
Matroska-projekti.
7. joulukuuta 2002, haarana silloiseen MCF-formaattiin, julkistettiin uusi projekti sen jälkeen, kun XML:än tapainen, mutta binäärinen EBML-kuvauskieli oli aiheuttanut erimielisyyksiä kehittäjien kesken. Projektin luojat uskovat EBML:n tuovan lukuisia etuja, mukaan lukien formaatin laajentamisen tulevaisuudessa, kun uutta kehitystä tapahtuu tai tavoitteet muuttuvat.
Tavoitteet:
Ominaisuudet.
DVD-levyjen tyyliin Matroska sallii useiden "tekstityskielien" ja "ääniraitojen" lisäämisen samaan tiedostoon. Lisäksi tiedosto voi sisältää "valikot". Muita ominaisuuksia ovat:
Ohjelmisto- ja laitteistotuki.
Alla oleva taulukko sisältää perustietoja Matroska-tiedostojen toistosta ja editoinnista. Luonnollisesti pelkkä purku kyseisestä säiliöstä ei riitä itse sisällön käsittelyyn vaan tarvitaan lisäksi koodekit multimediavirtoja varten, esimerkiksi maailman johtavaan audio- ja videokirjastoon libavcodeciin perustuvan ffdshow:n (DirectShow) muodossa.
Mustalainen

Mustalainen on suomen kielen sana, jota on aikaisemmin käytetty Suomessa yleisenä nimityksenä romaneista, mutta jota nykyään pidetään usein halventavana.
Kannanotot sanan käytöstä.
Vuonna 2006 julkaistussa sisäministeriön alaisen Etnisten suhteiden neuvottelukunnan "Rasismin vastainen työ" -työryhmän esityksessä esitettiin, että etnisten suhteiden neuvottelukunnan tiedotussuunnitelmassa tulisi korostaa rasismin vastaisia sisältöjä ja väärään tai kielteiseen tiedottamiseen sekä rasististen ilmaisujen kuten ’mustalainen’ käyttöön tulee puuttua, etenkin viranomaistoiminnassa.
Vuonna 2010 Rovaniemen hovioikeus tuomitsi romania mustalaiseksi nimittäneen kunnianloukkauksesta. Hovioikeuden mukaan mustalaiseksi nimittely voi täyttää kunnianloukkauksen tunnusmerkistön, jos nimitystä käytetään loukkaamistarkoituksessa.
Suomessa on käytössä nimitykset mustalainen, tumma, romani ja kale. Romanit itse käyttävät itsestään joskus sanaa mustalainen.
Suomen kielen lautakunta päätti vuonna 1991 suosituksesta, että romani kirjoitetaan yhdellä a:lla. Aikaisemmin kirjoitustapa on vaihdellut.
MPEG

Moving Picture Experts Group (lyhyesti MPEG) on ISO:n ja IEC:n vuonna 1988 muodostama työryhmä, jonka tehtävänä on suunnitella ja standardisoida nykyaikaisia videonpakkaustapoja. MPEG-määrittelytyön tuloksia käytetään mm. tietokoneissa, DVD-soittimissa, digi-tv:ssä ja joissakin matkapuhelimissa.
ISO perusti MPEG-ryhmän vuonna 1988 Hiroshi Yasudan (NTT) ja Leonardo Chiariglionen (CSELT) aloitteesta. Tavoitteena oli kehittää standardi video- ja audiosignaalien koodaukseen.
MPEG-ryhmä on kasvanut noin 350 eri teollisuuden ja yliopiston muodostaman jäsenen ryhmäksi.
MPEG jakautuu viiteen eri standardiin, jotka ovat MPEG-1, MPEG-2, MPEG-4, MPEG-7 ja MPEG-21. MPEG-standardi määrittelee joukon datavirtoja, joita kaikki yhteensopivat dekooderit osaavat käsitellä — purkaa alkuperäiseen, pakkaamattomaan muotoon. Standardi ei ota kantaa siihen miten datavirta tehdään.
MPEG-standardit koostuvat useista eri osista, joita ovat järjestelmä, video, audio, testaus ja toteutus. Järjestelmäosa määrittelee datavirtojen syntaksin ja semantiikan sekä synkronoinnin. Video-osa määrittelee videon pakkausmenetelmän ja audio-osa äänen pakkausmenetelmän. Poikkeuksena tähän ovat MPEG-7 ja MPEG-21 -standardit.
MPEG on standardoinut seuraavat pakkausmuodot:
MPEG-purku käyttää käänteistä diskreettiä kosinimuunnosta (IDCT).
Majulah Singapura

Majulah Singapura () on Singaporen kansallislaulu. Sen on säveltänyt ja sanoittanut Zubir Said. Laulu esitettiin ensimmäisen kerran Victoria Theatressa vuonna 1958 ja otettiin itsenäisen Singaporen valtion käyttöön vuonna 1965. Laulu on tarkoitettu laulettavaksi malaijin kielellä.
Maakaasuvoima

Maakaasuvoima on eräs energiamuoto. Siinä poltetaan maakaasua voimaloissa. Voimala on tavallisesti kaasuturbiini, jonka hyötysuhdetta parannetaan käyttämällä höyryturbiinikonetta kaasuturbiinin pakokaasuista saatavalla lämmöllä, tai lämmittämällä sillä esimerkiksi kaukolämmitysvettä.
Maakaasuvoiman hyödyt ja haitat.
Maakaasun edut ovat seuraavat:
Maakaasun ongelmana on, ettei sekään ole täysin saasteetonta. Kun päästöjä joudutaan jälleen vähentämään, kalliit maakaasuvoimalat jäävät tarpeettomiksi. Lisäksi maakaasu palaa ja räjähtää lyhyessä ajassa nopeasti.
Modeemi

Modeemi (modulaattori/demodulaattori) on laite, joka moduloi digitaalisen signaalin analogiselle siirtotielle ja myös palauttaa "(demoduloi)" analogisesta signaalista digitaalisen signaalin. Modeemeja käytetään siirrettäessä tietoa esimerkiksi puhelinlinjoilla tai radioteitse (esimerkiksi matkapuhelimet, langattomat lähiverkot, Bluetooth-laitteet). Nykyään yhä useampi laite sisältää modeemin ja joissain laitteissa niitä voi olla monta, esimerkiksi useaa eri tietoliikennestandardia tukevassa matkapuhelimessa tai tietokoneessa.
Sanaa modeemi käytetään välillä virheellisesti kaupallisessa viestinnässä kodin verkkoyhteyden osana käytettävistä laitteista, jotka ovat todellisuudessa esimerkiksi reitittimiä, eivätkä sisällä varsinaisia modeemin toimintoja.
Historia.
Ensimmäiset modeemit otettiin käyttöön SAGE-ilmatorjuntajärjestelmässä 1950-luvulla. Niiden kehittäjiin kuului John V. Harrington. Kaupallisia modeemeja tuli markkinoille tietokoneiden yleistymisen myötä 1960-luvulla. Vuonna 1981 julkistettu Hayes Smartmodem ja sen seuraajat vaikuttivat runsaasti BBS-järjestelmien käyttöön ja ylläpitoon.
Unix-koneiden välinen UUCP-verkko toimi pitkälti modeemien varassa. Verkko välitti muun muassa sähköpostia ja Usenet-viestejä. Kiinteiden Internet-yhteyksien käyttöönotto yliopistojen ja verkon solmukohtien välillä vähensi modeemiyhteyksien tarvetta ja ne jäivät yhä enemmän kotikäyttäjien, pienyritysten ja syrjäisempien alueiden yhteysmuodoksi.
Ennen ADSL-yhteyksien yleistymistä vuosituhannen vaihteessa analogiset modeemit olivat ISDN-sovittimen ohella yleisin tapa saada kotiin Internet-yhteys. Analogisten modeemien välityskyky oli hyvillä linjoilla 56/33 kbps, eli päästiin hyödyntämään digitaalisen puhelinverkon yhdelle puhelinyhteydelle varaama kaista kokonaan. Yleensä modeemissa on myös pakkaustoiminto, jolloin pakkaamattomia tekstitiedostoja voi siirtää jopa 300 kbps nopeudella. Nopeus riitti esimerkiksi WWW-selailuun, kunhan isoja kuvia ei käytetty liikaa.
AT-komennot.
Useimpien modeemien toimintoja ohjataan Hayes Microcomputer Productsin vuonna 1981 Hayes Smartmodemin kanssa julkaisemalla AT-komentokielellä (tällöin puhutaan Hayes-yhteensopivuudesta).
Komennot annetaan modeemille annetaan sen komentotilassa pääteohjelmassa.
Alla muutama esimerkki, joissa &lt;CR&gt; tarkoittaa Carriage Return -ohjausmerkkiä:
Montesquieu

Charles-Louis de Secondat, La Brèden ja Montesquieun paroni (18. tammikuuta 1689 La Brède, lähellä Bordeaux’ta, Ranskan kuningaskunta – 10. helmikuuta 1755 Pariisi, Ranskan kuningaskunta) oli kuuluisa filosofi ja valistuksen ajan kirjailija. Hän oli koulutukseltaan juristi, mutta varallisuutensa ansiosta pystyi keskittymään kirjoittamiseen.
Montesquieun tunnetuimmat teokset ovat "Persialaisia kirjeitä" (1721) ja "De l’Esprit des Lois" (1748, Lakien henki, ei suom.), jota pidetään hänen pääteoksenaan. "De l’Esprit des Lois" on laaja teos, jossa käsitellään monia lainsäädännön aloja ja vertaillaan eri maissa eri aikakausina voimassa olleita lain säännöksiä. Teos tunnetaan kuitenkin parhaiten siitä, että siinä Montesquieu esittelee vallan kolmijako-oppinsa, jolla on ollut hyvin suuri merkitys länsimaisten demokratioiden hallitusmuotojen kehitykselle. Montesquieu piti vallan keskittymistä pahimpana kansalaisten vapautta uhkaavana asiana. Hänen esittämänsä ratkaisu tähän uhkaan on vallan kolmijako-oppi, jonka mukaan lainsäädäntövallan, toimeenpanovallan ja tuomiovallan piti olla eri ihmisten käsissä.
"Lakien henki".
Pääteoksensa "Lakien henki" Montesquieu julkaisi anonyymisti vuonna 1748. Kirja sai paljon huomiota ja arvostusta Euroopassa ja Britannian Amerikan-siirtokunnissa. Katolisissa maissa se herätti myös vastustusta, ja Montesquieun arvostelijoiden mukaan hän pyrki heikentämään uskonnon asemaa ja luonnollista lakia. Ranskassa katolinen kirkko kielsi Montesquieun Lakien hengen sekä muita teoksia, jotka asetettiin katolisen kirkon kiellettyjen teosten listalle. Kuitenkin muualla Euroopassa, etenkin Britanniassa, niitä arvostettiin suuresti. Lakien henki oli myös myyntimenestys, se myi 22 painosta loppuun kahden ensimmäisen vuoden aikana.
Montesquen mukaan ”hallitusvalta pitää rakentaa siten, että yhdenkään ihmisen ei tarvitse pelätä toista”, ja tämä ja hänen esittämänsä tarkka vallan ositus ja osien tasapainotus (”checks and balances”) vaikutti myöhemmin ratkaisevasti Yhdysvaltain perustuslakiin ja sen isään, James Madisoniin.
Kirja omistaa neljä kappaletta Englannin ja sen vapauden turvaavan vallanjaon käsittelemiseen. Montesquieu oli myös huolissaan siitä, että Ranskassa monarkin valtaa rajoittava aatelin voima oli katoamassa.
Poliittiset näkemykset.
Liberalismi.
Vaikka Montesquieu ei ollut puhdasverinen liberaali, hänen "vallan kolmijako-opistaan" tuli osa liberalismin ydintä ja hän sanoi, että kaupankäynnillä oli ”taipumus parantaa ihmiset uskonnollisesta, etnisestä ja valtiollisesta kiihkoilusta. Se opetti heidät vihaamaan sotia ja nauttimaan kansallisuuksien ja yksilöiden eroavuuksista.”
Lakien hengessä Montesquieu puoltaa perustuslaillisuutta, vallanjakoa, orjuuden lakkauttamista, ihmisoikeuksia ja laillisuusperiaatetta.
Konservatiivisia kantoja.
Toisaalta Montesquieulla oli monia myöhempien valistusajattelijoiden näkemyksiä konservatiivisempia kantoja. Hän esimerkiksi hyväksyi perinnöllisen vallan ja ensiksi syntyneen lapsen etuoikeudet (esikoisoikeuden). Hänestä nainen saattoi johtaa hallitusta muttei perhettä.
MD5

MD5 on niin kutsuttu message-digest -algoritmi, jota käytetään muun muassa kryptografiassa. MD5 on yksi monista Ronald Rivestin kehittämistä tiivistealgoritmeista ja se perustuu aikaisempaan MD4-algoritmiin, jonka analyysit osoittivat mahdollisesti turvattomaksi. 
MD5-algoritmi tuottaa tuloksenaan 128-bittisen tiivisteen, joka tyypillisesti esitetään 32-merkkisenä heksakoodatussa muodossa. Esimerkiksi merkkijonon "The quick brown fox jumped over the lazy dogs" MD5-tiiviste on 8c1788205b6abffb0c6a4a1f4b10395a. Algoritmin referenssitoteutus on esitetty IETF:n standardissa . 
Mahdollinen hyökkäystapa on kuvattu dokumentissa ja MD5 ei enää sovellu korkeampaa tietoturvaa vaativiin sovelluksiin vaan niissä on käytettävä esimerkiksi SHA-tiivisteitä.
Ensimmäinen artikkeli, joka esitteli MD5-törmäyksiä julkaistiin vuonna 2004. Sen jälkeen menetelmät ovat kehittyneet: vuonna 2006 kesti noin minuutin löytää törmäys tavallisella kannettavalla tietokoneella ja vuonna 2007 väitettiin törmäyksen löytyvän kymmenessä sekunnissa. MD5-törmäyksiä on myös käytetty X.509-sertifikaatteja vastaan.
Mandi Lampi

Mandi Sofia Anastasia Lampi (esiintyjänimi Mandi, 25. lokakuuta 1988 – 27. helmikuuta 2008 Vantaa) oli suomalainen laulaja ja näyttelijä, joka näytteli teatterissa ja julkaisi myös yhden musiikkialbumin. Hän oli näyttelijä Jussi Lammen tytär.
Ura.
Mandin musiikkiura alkoi yhdeksänvuotiaana, kun hänen soololevynsä "Pieni maailma" julkaistiin vuonna 1998. Kappaleita albumille tekivät Aikakone-yhtyeen Maki, Alex ja Vera sekä myös Alexin vaimo Marja. Levyn myötä Mandi sai ihailijoita, mutta lauluesiintymiset pysyivät harrastuksen tasolla. Mandi osallistui myös Mannerheimin lastensuojeluliiton ja opetushallituksen yhteistyönä toteutettuun koulukiusaamisen vähentämiskampanjaan. Kampanjan osana televisiossa esitettiin levyn ”Miks kaikki kiusaa” -kappaleelle tehtyä musiikkivideota. Kampanjan johdosta Mandi itse joutui koulukiusatuksi. Kiusaaminen jatkui toimenpiteistä ja kahdesta koulun vaihdosta huolimatta. Hän sairastui myös bulimiaan.
Näyttelijänurallaan Mandi esiintyi muutamina vuosina Linnanmäen Uudessa Iloisessa Teatterissa, muun muassa "Tanssitaanko ensin?" -revyyssä kesällä 1999. Vuonna 2001 hän esiintyi Susanna Laaksosen näytelmässä "Tumma nainen". Hän esitti pääosaa isänsä kanssa turkulaisen Linnateatterin vuoden 2004 esityksessä "Älä soita äidille", joka kertoi isän ja aikuistuvan tyttären muuttuvasta suhteesta.
Mandi keskittyi välillä koulunkäyntiin, mutta esiintyi silloin tällöin myös televisiossa. Mandi oli mukana "Laulava sydän" -ohjelman Euroviisut-jaksossa Fredin kappaleella ”Pump pump”.
Kuolema.
Mandi Lampi teki itsemurhan 27. helmikuuta 2008 19-vuotiaana kauppakeskus Jumbon WC-tiloissa Vantaalla. Mandi oli kirjoittanut itsemurhaviestinsä kuukausia aiemmin ja hän oli valinnut paikan, josta läheiset eivät häntä löytäisi. Varmaa syytä teolle ei tiedetä. Isä Jussi Lampi on sanonut uskovansa, että rankka koulukiusaaminen vaikutti hänen ratkaisuunsa.
Modaalinen jazz

Modaalinen jazz on jazztyylisuuntaus, jossa improvisoinnin pohjana käytetään vapaan improvisoinnin ja sointujen sijasta sävelasteikkoja. Modaalisuus tarkoittaa sävelasteikkoa, joka alkaa mistä tahansa valkoisesta koskettimesta ja etenee siitä valkoisten koskettimien kautta oktaavin ylöspäin (vertaa kirkkosävellaji). Modaalinen jazz syntyi Yhdysvalloissa 1950-luvulla. Miles Davis alkoi tosissaan kirjoittaa modaalisessa muodossa levyllä "Milestones" (1958), mutta "Kind of Blue" vuodelta 1959 on siitä tunnetuin esimerkki. John Coltrane oli kehittämässä uutta tyyliä Davisin kanssa ja hänen levynsä "Giant Steps" (1960) syntyi samoihin aikoihin "Kind of Blue" -sessioiden kanssa. Coltranen myöhempi albumi "My Favorite Things" (1960) oli yksi kaupallisesti menestyneimpiä modaalisen jazzin levytyksiä. Muita modaalisen jazzin vaikuttajia olivat Bill Evans sekä Wayne Shorter, Herbie Hancock ja Thelonious Monk.
Tyylisuunnan syntyyn vaikuttanut teoreetikko oli George Russell, jolta Davis ja Coltrane ammensivat ajatuksia.
Messerschmitt

Messerschmitt AG oli saksalaisen Willy Messerschmittin (1898–1978) vuonna 1938 "Bayerische Flugzeugwerke (BFW)" -yrityksen pohjalta perustama lentokonetehdas, jossa valmistettiin pääasiassa sotilaslentokoneita.
Tuotanto.
Tehdas valmisti 1930-luvun lopussa Messerschmitt 108 -urheilukoneen, joka toimi kehitysalustana Bf109-hävittäjälle. Toisen maailmansodan aikana se valmisti myös suuria kuljetuskoneita.
Konetyypit, jotka oli suunniteltu jo BFW:n aikana, säilyttivät virallisessa tyyppimerkinnässään Bf-lyhenteen, myöhemmät saivat lyhenteen Me. Tunnetuimpia olivat Messerschmitt Bf 109, Messerschmitt Bf 110, maailman ensimmäinen palveluskäyttöön otettu suihkuhävittäjä Messerschmitt Me 262 sekä rakettihävittäjä Messerschmitt Me 163 Komet.
Messerschmitt 109 -koneeseen löyhästi perustuva, Daimler-Benz DB 601 -moottorinen Me 209 piti hallussaan potkurikoneiden vaakalennon nopeusennätystä vuodesta 1938, kunnes menetti 1969 ennätyksen yhdysvaltalaiselle lentokoneelle. Aikanaan Messerschmittin tehtaan kilpailijan Heinkelin omistaja Ernst Heinkel väitti hänen suunnittelemansa Heinkel He 112 -hävittäjän prototyyppi oli nopeampi kuin Messerschmitt. Nopeuskilpaan liittyi päätös Luftwaffen päähävittäjän valinnasta ja siihen on voinut kytkeytyä poliittista peliä. Saksan ilmailuministeriö oli päättänyt, että Heinkel on vain pommikoneiden tekijä. 
Toisen maailmansodan jälkeen tehdas ei toiminut muutamaan vuoteen, Willy Messerschmitt työskenteli Espanjassa ja Egyptissä. Me 163 -rakettihävittäjän suunnittelija Alexander Lippisch oli siirretty pysyvästi Yhdysvaltoihin. 
1950-luvun lopulla Saksaan uudelleen käynnistetyn Messerschmittin tehtaan tuotantoon kuului esimerkiksi kääpiöauto Messerschmitt KR, jotka Suomessa rekisteröitiin moottoripyöriksi. Rauhansopimuksen salliessa tehtaan lentokonetuotanto alkoi 1950-luvun puolivälissä uudelleen, jolloin se oli pääosin lisenssivalmisteisia sotilaskoneita.
Yhtiö fuusioitui 1960-luvulla Bölkowin ja Blohm + Vossin kanssa MBB-yhtymäksi (Messerschmitt-Bölkow-Blohm), joka on nykyisin osa EADS-yhtymää.
MIME

MIME () määrittelee tavan, jolla sähköpostiviestejä pystytään välittämään erilaisia merkistöjä käyttäen, ja jolla viesteihin voidaan sisällyttää liitetiedostoina kuvia tai muita dokumentteja. MIME määrittelee myös kattavan joukon sisältötyyppejä eli MIME-tyyppejä, joita käytetään yleisemminkin mm. HTTP:ssä ilmaisemaan välitetyn datan muotoa.
Ennen MIMEä ei ollut yhtenäistä tapaa kertoa mitä merkistöä sähköpostiviestissä käytettiin ja myös liitteiden koodauksessa oli ongelmia. Yleisimmin käytetty koodaustapa uuencode ei ollut täysin standardoitu ja se käytti myös joitakin merkkejä, jotka saattoivat rikkoontua matkalla.
MIME-viestin koodaus.
MIME-viestin koodaus ilmoitetaan erikseen datan tyypistä Content-Transfer-Encoding -tiedossa:
MIME-tyyppi.
Viestin sisältö tulkitaan Content-Type -tiedon eli MIME-tyypin mukaan. Tällä kuvataan onko kyseessä tekstiä, kuvaa tms. sekä mikä tiedostomuoto on kyseessä. Viesti voi koostua useammasta erityyppisestä osasta. MIME-tyyppi voidaan kuvailla tarkemmin parametrien avulla, esimerkiksi tavallisesta tekstistä kerrotaan käytetty merkistökoodaus: text/plain; charset=iso-8859-1
MIME-tyypit on standardoitu, joten sähköpostiohjelma tai www-selain voi niiden perusteella päätellä, millä apuohjelmalla MIME-koodatun sisällön voi näyttää. Unixeissa tähän on perinteisesti käytetty tiedostoa /etc/mailcap, Unixien työpöytäympäristöillä on omat vastaavat tiedostonsa.
Erikoisia MIME-tyyppejä ovat application/octet-stream, joka tarkoittaa että kyseessä on erittelemätöntä binääridataa (tieto datan tyypistä tai koodauksesta on ollut virheellistä tai tietoa ei koskaan lisätty), ja application/vnd.firma.tiedostomuoto, jossa "firma" huolehtii tiedostomuodon standardoinnista, eikä tiedosta välttämättä ole hyötyä kuin sen koordinoimien ohjelmien kesken.
Tietoturva.
MIME-tyypillä pystytään kuvailemaan myös sellaisia tiedostomuotoja, joiden käyttämiseen sisältyy tietoturvaan liittyviä ongelmia. Jokainen MIME-liitteen käsittelemiseen määrätty ohjelma pitäisi olla tietoturvan kannalta ajan tasalla ja sitä ajatellen kirjoitettu. Joissakin järjestelmissä ei voida erikseen määritellä, miten tietyntyyppiset paikalliset tiedostot ja samantyyppiset epäluotettavasta lähteestä tulevat tiedostot käsitellään, mikä lisää ongelmaa entisestään.
Varsinkaan tietokoneohjelmia tai ajettavaa ohjelmakoodia mahdollisesti sisältäviä tiedostoja ("makrot" tms.) ei pitäisi ajaa (muuta kuin nk. "hiekkalaatikossa"), ellei niiden alkuperästä ole varmaa tietoa.
MIRC

mIRC on IRC-keskusteluohjelma Windows-käyttöjärjestelmille. Ohjelman on kehittänyt syyrialaissyntyinen Khaled Mardam-Bey ja se julkaistiin alun perin vuonna 1995. Useimpien muiden suosittujen IRC-asiakasohjelmien tavoin se tukee myös tiedostojen jakoa ja skriptikielipohjaisia laajennuksia.
mIRC on shareware-ohjelma, jonka saa ladata vapaasti ja käyttää periaatteessa 30 päivän ajan, jonka jälkeen on käyttöehtojen mukaan maksettava rekisteröintimaksu. Ohjelmaan sai myös rekisteröidä kertamaksulla elinikäisen lisenssin. Joulukuussa 2022 mIRC päätti peruttaa lisenssit yli 10 vuotta sitten ohjelman rekisteröineiltä ja nykyisin lisenssin voi ostaa vain kolmeksi vuodeksi kerrallaan.
Ohjelmaa on kritisoitu tietoturva-ongelmista, jotka on sittemmin korjattu. Keskustelua on herättänyt myös se, että muut asiakasohjelmat ovat joutuneet ottamaan käyttöön mIRC:in kehittämän, IRC-protokollaan kuulumattoman tekstin värityksen. mIRC:in uusissa versioissa on parannettu tietoturvaa poistamalla oletuksena käytöstä mIRC:in omia, tietoturvan kannalta ongelmallisia komentoja.
MySQL

MySQL on ruotsalainen MySQL AB:n kehittämä relaatiotietokantaohjelmisto. Sun Microsystems osti yrityksen 16. tammikuuta 2008. Ohjelmistoyritys Oracle Corporation osti Sun Microsystemsin huhtikuussa 2009 noin 7,4 miljardilla dollarilla. Kaupan yhteydessä MySQL:n omistus siirtyi Oraclelle. MySQL on saatavissa vapaalla GNU GPL -lisenssillä tai kaupallisella lisenssillä, mikäli asiakas ei halua käyttää GPL-lisensoitua ohjelmistoa.
Historiaa.
MySQL-tietokannan loi vuonna 1995 suomalainen Michael "Monty" Widenius yhdessä ruotsalaisen David Axmarkin kanssa. MySQL:n ensimmäinen versio julkaistiin 1995.
MySQL-ohjelman kerrotaan saaneen nimensä toisen tekijän My-tyttären mukaan. MySQL:n logo on suomalaisen mainostoimiston tekemä.
Huhtikuussa 2009 Oracle ilmoitti ostavansa Sunin, joka oli ostanut MySQL vuonna 2008. Vastauksena Oracle toimiin Monty Widenius forkkasi MySQL:stä MariaDB:n.
Käyttö.
MySQL-tietokanta on hyvin suosittu web-palveluiden tietokantana. MySQL-tietokannan päälle rakennettava ohjelmalogiikka tehdään usein PHP-, Python- tai Perl-ohjelmointikielellä, sivut julkaistaan Apache-webpalvelimella, joka edelleen toimii Linux-käyttöjärjestelmän päällä. Tätä kutsutaan joskus LAMP-alustaksi. Myös muilla ohjelmointikielillä on mahdollista käyttää MySQL-tietokantaa. MySQL sisältää rajapinnan mm. C:lle, C++:lle, C#:lle, Smalltalkille, Javalle, Rubylle ja TCL:lle. MySQL:lle on olemassa MyODBC-niminen ODBC-rajapinta.
Murmansk

Murmansk (, , , ; suom. myös "Muurmanski", aiemmin "Muurmanni"; ven. vuosina 1916–1917 "Romanov-na-Murmane") on asukasluvultaan maailman suurin pohjoisen napapiirin pohjoispuolella sijaitseva kaupunki.
Murmansk sijaitsee Kuolan niemimaan luoteisosassa Kuolanvuonon pohjukassa. Se on Murmanskin alueen hallinnollinen keskus. Vuoden 2010 väestönlaskennan mukaan kaupungissa asui 307 257 henkeä. 25 kilometriä Murmanskista koilliseen sijaitsee Severomorsk.
Kaupungin suojainen satama, Murmanskin satama, on jäätön ympäri vuoden Golfvirran ansiosta. Alueella on ydinkäyttöisten alusten ja sukellusveneiden tärkeitä laivastotukikohtia. Kaupunkiin johtaa tärkeä rautatie, Muurmannin rata.
Väestö.
1990-luvulla on alkanut muuttoliike pois kaupungista mm. työttömyyden takia.
Historia.
Murmanskin perustamisen syynä oli rautatien rakentaminen Pietarista 1915–1916 Golfvirran lämmittämän Pohjoisen jäämeren rannalle. Näin ympärysvallat, ensisijaisesti Ranska, kykenivät toimittamaan Venäjälle sotatarvikkeita, jotta Venäjä puolestaan pystyisi ylläpitämään itärintamalla riittävän suurta sotilaallista painetta Saksaa ja Itävalta-Unkaria vastaan, vähentäen ranskalaisten rasitusta.
Näistä sotatarvikkeista muodostui Brest-Litovskin rauhansopimuksen solmimisen jälkeen syy, miksi britit nousivat maihin pohjoisessa ja pyrkivät estämään saksalaisia saamasta haltuunsa tarvikkeita ja samalla sulaa satamaa pohjoisesta.
Stalinin vainojen aikaan 1930-luvulla alueen suomalaisia teloitettiin ja lähetettiin vankileireille.
Murmansk oli liittoutuneiden sotasatamana myös toisessa maailmansodassa. Saksalaiset pommittivat Murmanskia.
Toisen maailmansodan ansioista Murmansk nimettiin Neuvostoliiton sankarikaupungiksi vuonna 1985.
Urheilu.
Murmanskilaiset urheiluseurat, jääpalloseura HK Murman ja jalkapalloseura FC Sever, ovat maailman pohjoisimmat palloilulajien ammattilaisseurat. Murman pelaa Venäjän Superliigassa ja Sever kolmanneksi korkeimmalla sarjatasolla.
Neliökilometri

Neliökilometri (tunnus km²) on pinta-alan kansainvälisen yksikköjärjestelmän johdannaisyksikkö.
Yksi neliökilometri on yhtä suuri kuin
Neliökilometreillä ilmoitetaan suuria aloja kuten kaupunkien, järvien tai maiden pinta-aloja. Esimerkiksi Suomen pienimmän kunnan, Kauniaisten, pinta-ala on noin 6 km².